張宗文 (清朝)

張宗文（），號慕西《光緒山西通志》卷135，山西平定直隸州人，清朝政治人物。

 生平 
乾隆二十五年（1760年）庚辰恩科山西鄉試舉人「乾隆二十五年庚辰科鄉試。……。張宗文。永州府同知」。[光緒十八年]《平定州志》卷七，嘉慶二年（1797年）十二月入祀鄉賢祠「張宗文。本州人。任湖南永州府同知。以政績稱。嘉慶二年入祀鄉賢祠」。《嘉慶重修一統志》卷一百四十九平定直隸州「丙午。予山西故湖南永州府同知張宗文入祀鄉賢祠。從巡撫蔣兆奎等請也」。《大清仁宗睿皇帝實錄》卷之二十五嘉慶二年丁巳十二月丙申朔「鄉賢位次共二十七人……清奉政大夫同知湖南永州府事張宗文」。[光緒十八年]《平定州志》卷四「奉政大夫崇祀鄉賢祠張君宗文傳」，《碑傳集》卷一百四乾隆朝守令上之下「誥授奉政大夫平定張公崇祀鄉賢祠頌并序〔代〕，嘉慶二十一年歲在丙子秋，知建德縣廣陽張君以同考官入棘闈，大府檄予往替。入其境，農歌於野，商悅於廛，士相慶於學校。登其堂，公庭蕭然，案無留牘，心異而敬之。竊謂兩漢循吏不是過焉。及君事竣還治，以其先大夫崇祀鄉賢錄視予，乃知君之安靜悃愊，以經術飾吏治者，皆本諸庭訓也。於虖！可謂賢矣。大夫諱宗文，號慕西，世世居山西平定州。雍正九年，以本省鄉試中式，任四川鄰水縣，厯徙劇邑，擢湖南永州同知，以病乞歸，歸七年而卒。官鄰水時，民有自殺其子誣他人者，按得實，即以所誣之罪罪之，一時頌稱神君。後任南充，商人請徵居積紅花之稅，以其利商病民焉，勒石垂爲厲禁。其爲政務持大體，不爭繭絲，小利多類是。家不過中人產，卹宗族鄉黨極有恩。居母喪，廬墓三年，哀感行路。其卒也，有司因鄉人之請，上其事於朝，得崇祀鄉賢祠如制，禮也。謹作頌曰：狐突城高，龍門浪急。表裏河山，是生俊傑。門臨石艾，皇傍天河。詩書澤永，松柏陰多。早扇淸華，金閨彥士。既掇巍科，靑雲千里。落落梁棟，森森巨材。經綸小試，馴雉無猜。劍閣勒銘，秦關叱馭。春暖桑麻，歡騰黎庶。牽絲百里，種花滿城。鶴羽流流，素桐絃。自清平擢南方永州司馬。湘水之湄，零陵之野。猺煙瘴雨，犵鳥蠻花。江山助氣，文章滿車。哀猿有聲，朔雁無影。解組窮荒，息機鄉井。沖襟夷粹，至行潔清。閭閻被德，宗黨推誠。處爲醇儒，出作循吏。生有令名，沒遺高義。牲酒既備，肆祀瞽宗。君子有穀，垂裕無窮。」，《白鵠山房文鈔》卷五，第13頁。

 履歷 
 乾隆三十一年（1766年），署營山縣知縣「知縣……張宗文，山西平定舉人，三十一年署」，《營山縣志》卷之十九職官志十四
 乾隆三十三年（1768年）七月，任彭縣知縣，三十四年（1769年）七月卸事「張宗文，山西平定州人，乾隆庚辰恩科舉人，三十三年七月任，三十四年七月卸事」，《彭縣志》卷六職官題名志十二
 乾隆三十五年（1770年），署永川縣知縣「張宗文，山西平定舉人，乾隆三十五年任，勸諭士民，樂輸城工，功未告竣，旋奉憲檄調去」，《永川縣志》卷七職官知縣十三
 乾隆三十五年（1770年）六月，任鄰水縣知縣，“據父老傳聞，猶為第一好官”「鄰山。鄰水縣。中缺。繁難。府東南三百里。……。知縣加一級。張宗文。慕西。山西平定州人。庚辰舉人。三十五年六月題」。[京都琉璃廠世錦堂本]《大清縉紳全書》乾隆四十二年秋四川省「公署……凉亭三間、門房三間、堅白亭一所。以上知縣張宗文修。」（卷一）；「知縣……張宗文。山西平定州人。乾隆庚辰舉人。三十五年任。政簡刑清。民懷吏畏。邑人頌曰「澤潤雷封」」（卷二）。〔道光元年〕《鄰水縣志》「張宗文。山西平定州人。乾隆庚辰舉人。三十五年任。政簡刑清，民懷吏畏，邑人頌曰「澤潤雷封」，去任時，父老攀輿泣送，如失慈父母，公留別詩四首，有「民不舍予予豈舍，來時容易去時難」之句，可見其真摯矣」；「據父老傳聞增入之，張宗文尤爲第一好官也。」。〔道光十五年〕《道光乙未增修鄰水縣志》卷四政績
 乾隆四十年（1775年），署南充縣知縣，亦有善政，離任之時，百姓千餘人挽留，送至境外「張宗文。山西平定州人。乾隆庚辰科舉人。四十年由鄰水縣令署縣篆。治先恩惠。獄無冤滯。誠以待士。約以持身。聽民訟每反覆告諭。必至自認責罰而後已。四十二年仍回本任。父老千餘人詣太守哀懇挽留。拘例不得請。相與環泣於公庭。太守亦為之墮淚。去之日百姓哭餞至境外乃止。」。〔嘉慶〕《南充縣志》卷四政績
 乾隆四十四年（1779年），署內江縣知縣，入祀名宦祠「張宗文，山西舉人，乾隆己亥由鄰水令署邑事，淸廉有望，時值歲荒，加意賑濟，折獄如神，蒞任甫三月，積案一空，政暇課諸士親爲指畫，士民咸愛戴之」，《內江縣志》卷二名宦四十四「張宗文山西舉人乾隆四十四年入名宦」，《內江縣志》卷二職官三十三
 任甘肅渭源縣知縣，有善行「張宗文。號慕西。由舉人厯任四川鄰水、甘肅渭源等縣知縣。陞湖南永州府同知。居家孝友。居官明練。年十五父嬰疾。即詣城隍廟默禱。求以身代。居母喪。廬墓三年。葷稻不御。與弟終身未嘗析炊。令南充時。有謀立紅花行。居奇覬利者。公以不便於民。力卻不允。任鄰水時。有某甲與某乙比鄰而居。素有嫌隙。甲之子往乙山田中斫柴。受傷身死。緝凶未獲。甲指係乙讐殺。乙乃言此甲自殺其子以陷我耳。甲辨訴甚力。乃令各以手按傷試之。量其短長分寸。則乙之五指皆長少許。而甲適與傷痕合。因嚴訊之。果自認殺子圖陷事。邑中頌以爲神。其他善行甚多。不可縷述。平生好學不倦所。刻有《公忍堂制藝》。士林至今楷式焉。祀鄉賢」。「張宗文。乾隆庚辰舉人。官至湖南永州府同知。見宦蹟。居家孝友。母歿。廬墓三年。不茹葷酒。宗族鄉黨推重之。舉入鄉賢祠」[光緒十八年]《平定州志》卷八
 乾隆五十一年（1786年）六月，陞湖南永州府同知「零陵。永州府。中缺。衝繁。……。簡缺。理事同知。駐劄江華加一級。張宗文。慕西。山西平定州人。庚辰。五十一年六月陞」。[西榮慶堂刻本]《大清縉紳全書》乾隆五十三年春湖南省，卓有政績

註釋

Category:乾隆二十五年庚辰恩科舉人
Z
Category:平定縣人
Category:清朝營山縣知縣
Category:清朝彭縣知縣
Category:清朝永川縣知縣
Category:清朝鄰水縣知縣
Category:清朝內江縣知縣
Category:清朝南充縣知縣
Category:清朝渭源縣知縣
Category:清朝永州府同知